
QUATIO 


^gjjluod tibi, Eminentissime Princeps, et vobis, Aca- 
demici ornatissimi, Auditoresque humanissimi, bene 
ac feliciter vertat, quodque summopere omnium volis 
optandum erat, solemnem studiorum hujus Academiae 
instaurationem hodiernus dies anniversarius primus ab 
illa condita, et constituta tandem aliquando laetiori- 
bus auspiciis adduxit. Eteuim optimo sane, ac sapien- 
tissimo consilio nostri Praesidis Eminenlissimi facium 
est , ut haec Academia , quo magis floreret , Divae 
Virgini sine labe originis Conceptae, quae sapientiae 
est sedes auspicatissima, in hujus diei celebritate de- 
dicaretur. Quod vix ut audieritis, stalim frequens con- 
spectus vester multo jucundissimus visus est ; quippe 
qui potestis certo conlidcre, et bene sperare, fore ut 
Academia tantae Patronae, ac Fautricis litterarum com- 
mendatione in dies laude ac praestantia ceteris omnibus 
antecellat. Quae spes ne nos frustretur, nobis ipsis ma- 
xima cura est providendum, atque in primis illud recor- 

dandum : Nisi utile est , quod facimus , stulta est 
gloria. Quod quidem cum in animum induxissem , 
illud argumentum meae orationi adtexere non dubi- 
tavi, quo demonstrandum aggrederer, nostrae Acade- 
miae dignitatem cum utilitate esse conjungendam. Id 
vero facillime consequemur, si argumenta, quae nobis, 
quoties huc convenimus, sunt pertractanda, ita insti- 
tuerimus, ut ad verum potissimum inquirendum , ac 
bonum consectandum comparata esse videantur. Ita 
profecto illi malevolorum hominum generi occurremus, 
qui Academiae laudibus obtrectantes nullum ex ea 
emolumentum vel religionem, vel societatem, vel stu- 
diosam juventutem in Ecclesiae spem succrescentem 
capere posse jam palam non verentur dictitare. E- 
nimvero si quod argumentum perfectum ingenio, ela- 
boratum industria buc afferimus , ad veritatem , ac 
bonitatem assequendam spectaverit, ferendum prorsus 
non est, aliquem esse tam impudentem, lamque in- 
justum rerum aestimatorem, ut non fateatur, nostram 
Academiam uberrimos fructus esse allaturam. Fretus 
igitur humanitate Xysti liiarii Praesulis amanlissimi, 
qui sua fide, ac benevolentia nobis adest, de propo- 
sita re ad dicendum aggredior. Vos inierim, Acade- 
mici cujuscunque ordinis praestantissimi, quorum sa- 
piens judicium mihi licet Censori maxime verendum, 
precor, quaesoque, ut si quid minus dignum vestra, 
omniumque expeclalione dixerim, id praesertim loci 
hujus auctoritati, quae dicenti aliquid perturbationis 
aflerre solet , adseribendum censeatis. 

Dolendum profecto est , nec sine querela , ,ac 
moerore quodam commemorandum, sublimissimas illas 
intellectus ac voluntatis facultates , quae animum in 
summo dignitatis fastigio locant, ex primoeva nobili* 

late ac perfectione dejectas, vulneribus veluli quibus- 
dam acceptis , in viliorem conditionem decidisse. E- 
nimvero inlclligendi illa animi nostri vis ( ut modo 
taceam de voluntate ) tantis ignorantiae tenebris oflun- 
ditur, tantaque obscuritatis et caliginis densitate ob- 
volvitur, ut, nisi disciplina duce, nisi facem praeferente 
cultura, in immensa hac rerum objectarum varietate, 
quae nos circumstant, veritatem, ad quam homo con- 
tendit, minime valeat sibi plane comparare. 

Hinc factum est, ut mortales non secus ac coeci 
ducibus destituti, non solum innumera falsarum opi- 
nionum portenta pro veris adoplarinl; sed quod pra- 
vum omnino et turpe erat , soepissime veluti Ixion 
nubem pro Junone fuerint amplexati. Et quidem po- 
nite vobis ante oculos totius retro antiquitatis homi- 
num opiniones, non dicam rudium e vulgo, sed illorum, 
qui sapere putabantur, quorumque memoria ad nos cum 
laude manavit, et facile inlelligelis, quam male sen- 
tirent, quolque in erroribus versarentur praesertim in 
rebus, quae ad religionem ac mores, ad leges et con- 
suetudines, ad pacta conventa, et foedera pertinerent. 

Sed tanta sunt mala, quae ex hujusmodi igno- 
rantia, ac veritatis aberratione lanquam irriguo fonte 
in omne genus hominum quolibet tempore emanarunt, 
ut si vellem dumtaxat enarrare, vit justo unius ora- 
tionis ambitu, sed pene integro volumine comprehendi 
posse viderentur. Illud potius animadvertendum censeo, 
coecitatis vulnus intellectui inflictum facile obduci pos- 
se, si litterarum, disciplinarumque studiis , quae in 
Academiis, ac doctorum hominum conventibus nobi- 
lius exercentur, veri inquisitio atque investigatio sin- 
cera fide suscipiatur. Quapropter si primam Acade- 
miarum originem animo revolvamus, statim illas, quae 

celeberrimae habitae fuerunt, non ad aliud potissimum, 
quam ad verum inquirendum, bumanasque mentes co- 
gnitionum luminibus perfundendas, natas esse statue- 
mus. In eas enim homines sapienlissimi adscripti ve- 
ritates, quae erant vel difficillimae, ac penitus occul- 
tae, communi consilio, perpetuisque animi contentio- 
nibus detexere, atque erroribus dissipatis, tenebrisque 
expulsis , novarum scientiarum amplilicalione ad rei 
publicae ac privatae bonum magnum adjumentum at- 
tulerunt. 

Quae cum ita sint, argumenta hujus Academiae 
sic persequi necesse est, ut veritatem praecipue eorum 
ope plenius assequendam nobis proposuisse videamur. 
Secus dc nobis quoque dici posset , quod Apostolus 
tlc quibusdam affirmavit, semper discentes , el ad ve- 
ritatis scientiam nunquam pervenientes : ad veritatis , 
inquam, scientiam, ad quam ab ipsa natura ita facti 
et comparati sumus , ut loto animi impetu abripia- 
mur. Ad illam igitur acquirendam nostra consilia, et 
cogitationes spectare debent, ut litteras, ac litteratos 
homines, Academiam istam, atque Academicorum stu- 
dia tum religioni , cum societati maximo usui esse 
comprobemus. 

Ita enim semper hominibus persuasum fuit, ut 
si doctissimi quique cx omnibus ordinibus litterato- 
rum adlecti in magnas Academias ad omnis generis 
scientias novarum veritatum cognitione amplificandas 
convenerint, cx eorum laboribus ac studiis, curis et 
vigiliis, sumptibus atque impensis societas et religio 
amplissima commoda fuissent relaturae. Quod ubi 
quisque facium vidit , illico jure exclamavit: o prae- 
clara scientiarum incunabula , bonarumque artium 
splendores exoptatos , qui tenebras mentibus homi- 

nnm offusas discutere potuerunt ! o eruditorum mor- 
talium studia , quibus tam uberes , tamque ingentes 
fructus accepti sunt referendi ! 

Verum in ea tempora incidimus, in quibus pro- 
pe hominum infinitam societatem in Europae floren- 
lissimis regionibus omni calamitatum genere vexari , 
religionemque infensissimos hostes habere dolemus ; 
unde bellum quam varium , quam pertinax , quam 
periculosum , quam atrox nostra memoria ea passa 
sit , satis conspeximus, comploravimus. Neque id ex 
alia causa repetendum puto , nisi quod in plerisque 
Academiis artes, litteras, ac severiores disciplinas non 
veritatis ingenuo studio coli coeptum fuerit, sed po- 
tius ut ad illum vel infirmandam, vel acriter oppu- 
gnandam summa ope adniterentur. Namque occulto 
improborum consilio evenit , ut in illas nemo ferme 
cooptaretur , nisi aut quid novi invexerit , quod fu- 
cum faceret imperitis, aut sententias a Catholica re- 
ligione nimium abhorrentes phaleratis verbis prodi- 
derit , quae impietatis venenum quo latentius occule- 
rent , eo facilius disseminarent. Hiuc de rerum o- 
raniura origine atque exislentia, de animi simplicitate 
atque immortalitate , de hominis libertate ac felici- 
tate , de justi atque injusti notione , de conjugum , 
parentum ac liberorum officiis , de iis , quae sunt 
sua propria, quaeque communia, de imperio ac Sa- 
cerdotio opiniones vel absurdissimae eruperunt. 

Equidem eo vecordiae ventum est , ut philoso- 
phi , qui liationalislae appellantur , Deum esse ra- 
tionis ipsius partum ac foetum, fidem inleliigcndi vis 
nobiliorem perfectionem , Trinitatem divinarum per- 
sonarum ex Platonis doctrina explicandam , ac eae- 
tera totius oeconomiae reparationis hominum mysle- 

ria fabulosis narrationibus Indorum , Sinensium, at- 
que iEgyptiorum accommodanda esse scripserint, do- 
cuerint , praedicarint. Evangelium vero nihil aliud 
nisi mythistoriam , et Christum vel purum hominem, 
licet eruditissimum , ac philosophum uti Mercurium 
Trismegislrum existimandum, vel potius nunquam exti- 
tisse , nisi quatenus vir excellentissimae doctrinae , 
morumque innocentiae ex aliquorum mente fuerit fi- 
ctus et conformatus, ut mortales omnes aliquod vir- 
tutum perfectum atque absolutum exemplar sibi ad 
imitandum proponerent , per summam impudentiam 
illorum quamplures asseruere. Quid porro de rebus 
politicis ? eo spectant doctrinae , quas continent lit- 
teratorum hominum opera ex compluribus hujus ge- 
neris Academiis evulgata , ut fere omnes populorum 
perturbationes , seditionesque teterrimas, quas inge- 
muimus, inde natas, atque excitatas esse jure merito- 
que conqueramur. Quot illinc mala, quot aerumnae, 
quot calamitates in religionem ac societatem fuerunt 
importata? proh bone Deus! quo litterarum dignitas 
atque excellentia ? quo Academiarum maxima prae- 
stantia atque utilitas evasere ? 

Nemo igitur vestrum non videt, quantum studii 
ac diligentiae, quantum laboris atque industriae im- 
pendendum sit, ut litterae , ac disciplinae in nostra 
Academia veritatis investigatione ad nobilissimam suae 
originis dignitatem revocentur. Haec tamen veritas ab 
uno Deo Sapientissime, qui rerum omnium caussas, 
et rationes continet , cujusque ex vultu , ut David 
cecinit, lumen in nos transfunditur, nostrisque men- 
tibus veluli consignatur, tantummodo est repetenda. 
Equidem id in primis Christus sua auctoritate testa- 
tus est illis verbis, quibus utitur, quotiescumque Pa- 

trem alloquitur, veritas tua , Deus: atque non alia de 
causa se in hunc terrarum orbem venisse Romano 
Praesidi roganti respondit , nisi ut eidem veritati , 
nempe Deo , testimonium quam amplissimum perhi- 
beret. Hoc ipsum olim gentibus adeo ratum, firmum- 
que sedit, ut vulgato omnium sermone effatum illud 
percrebuerit: Ab Jove principium Musae. Huc quoque 
facit illa Pegasi, seu alati equi fabula celeberrima , 
qua ideo in Helicone decantatum fontem, quo Musae 
potum ibant, ungula effodisse jactatur, ut scientiam, 
quae illinc hauriebatur, ab alto solummodo pluere si- 
gnificaretur. Ita enim apertissime iterum atque soepius 
admonemur, Academias, quae sunt litterarum disci- 
plinarumque ferme sacra domicilia, tamquam altiora 
media , quibus ad sapientiam initiamur , eo tantum 
suomet instituto spectare, ut veritates , quae ex di- 
vino flumine hauriuntur , suo veluti sinu compre- 
hendant. 

Quocirca in veritate investiganda opus est, ut 
ne latum quidem unguem ab illis scientiis, quae ve- 
luti rivuli e fonte sacrarum litterarum dimanant, di- 
scedamus , ne forte in illorum falso nomine sapien- 
tium calamitatem incidamus, qui , ut ait Apostolus , 
evanuerunt in cogitationibus suis, et stulti facti sunt. 
Nostra igitur plurimum inlerest , ut in argumentis 
pertractandis illud Apostoli ipsius monitum, quo usns 
est cum Colossensibus , in mentem revocemus ; Fi- 
dete , ne quis vos decipiat per philosophiam , et ina- 
nem fallaciam , secundum traditionem hominum , se- 
cundum elementa mundi, et non secundum Christum. 
Obtemperantes enim huic Apostoli praecepto verita- 
tem exoptatam in omnibus scientiis vel moralibus ,• 
vel naturalibus, ac physicis, vel iis, quas Mathema- 

lici profilenlur, non secus ac in litteris sive graecis, 
sire latinis excolendis , sine erroris formidine asse- 
quemur. 

Argumenta igitur, quae erunt unicuique nostrum 
pertractanda, ita exornabimus, ut exquisita eruditione, 
omnique doctrinarum genere referta non modo ad rem 
litterariam locupletandam plurimum conferant, verum 
etiam in primis ad illos errores profligandos sint apta 
atque accommodata, qui magna ex parte e Transalpi- 
nis regionibus eflusi lotam Italiam penitus invasere. 
Ita profecto nihil hac Academia nobilius , nihil ex- 
cellentius atque utilius societati, ac religioni accidere 
potuisse vel ipsi illius hosles infensissimi judicabunt. 
Quod multo magis certum atque exploratum apud o- 
inncs erit, si praeter veri investigationem bonum quo- 
que hujusmodi Academicis exercitationibus consecta- 
bimur. 

Atque in primis quicunque interiores animi sui 
latebras paulisper consuluerit, profecto fatebitur, in 
praesenti rerum conditione voluntatem adeo esse la- 
befactatam, ut, quae sequi deberet, effugiat , atque 
ad ea, quae fugienda essent, incredibili aviditate ra- 
piatur. Ita enim bonorum malorumque rationes saepe 
confunduntur , ut bonum pro malo aversemur , ma- 
lumque veluli bonum amplectamur. Quare non modo 
veritatis investigatione intellectus errores atque igno- 
rantiam expellere, ac dissipare debemus, verum etiam 
bonitatis consectatione voluntas a summa suae pra- 
vitatis propensione magnopere est revocanda. Equi- 
dem quemadmodum ambae huiusmodi facultates sunt 
veluli individuae partes unius animi , ita veri boni- 
que qualitates eo vinculo inter sc colligantur, ut al- 
terum ab allero sejungi nequeat, ne divinus ordo sa- 

pientissime constitutus per summam audaciam perlur- 
betur. Ulrumquc enim Deus conjunxit in felicitate 
hominis statuenda , quem ea lege condidit, ut, cum 
caelera animantia vitam corpusque tueantur ab iis 
tantummodo , quae molestiam aut perniciem afferre 
possunt, ille ad inlelligcndum, atque ad rationi con- 
venienter agendum fuerit comparatus. 

Cum ita se res habeat, ipsa nostri officii ratio, 
hujusque Academiae institutum postulant , ut nostra 
studia non minus in veri perspicientia, quam in boni 
tractatione alacriter versentur. Ita enim de litteris ac 
disciplinis optime merebimur ; dum illarum auxilio 
morum honestatem , virtutis pulchritudinem , divina- 
rum bumanarumque legum a recta ratione minime 
abhorrentium sanctitatem ab earum opinionum fal- 
sitate vindicabimus, quae impietatem fovent, religio- 
nem impetunt , ac societatem funditus evertere ag- 
grediuntur. Et quidem in comperto est apud omnes 
litteras ac disciplinas quasi de Coelo fuisse missas , 
ut hominibus felicitatem , quae veri ac boni conse- 
ctatione obtinetur, facillime compararent. Eo nomine 
aurea soecula, quibus agnitae veritates in usum re- 
ctum, piumque deducebantur, poetae, philosophique 
extulere, coque consilio Deorum convivia, quibus es- 
sent mortales accubituri , tantopere celebrarunt , ut 
humanos animos propter morum innocentiam , quam 
scientiae secum ferunt, Numinibus ipsis coniungi di- 
gnosceretur. 

Quamobrem non est dubitandum , quin littera- 
rum usus, atque Academiarum finis tam late pateat, 
ut quidquid a nobis in vita honestum, quidquid de- 
corum expeti debeat, quaecunque ad dignitatem, ad 
jucunditatem , ad ipsam beatitatem obtinendam desi - 

derari ab hominibus solent, complectantur. Hinc me* 
moriae proditum est iEgyptios, Indos, Pythagoraeos, 
aiiosque sexcentos primi subsellii viros hanc provin- 
ciam, ut hominum voluntati veri summique boni do- 
ctrina recte constituendae consulerent, sibi quam di- 
ligentissime obeundam, quasi divinitus demandatam, 
existimasse. Legite , quaeso , unum ex ethnicis ele- 
gantissimis scriptoribus Tullii librum De bonorum ac 
malorum finibus eruditissimum , atque cx veteribus 
Ecclesiae Patribus sanctissimis illum Divi Augustini 
doctissimum, qui inscribitur De civitate Dei, ac fa- 
cillime in mentem revocabilis, quanta cura et diligen- 
tia , quanto studio et labore prae celeris Epicurei , 
Stoici, Peripatetici decerlarint, ut summi boni natu- 
ram constituerent , quidque per se fugiendum , vel 
appetendum esset ad bene beateque vivendum , ho- 
mines edocerent. 

Quod tamen ita volumus intelligere , ut nemo 
sibi in animum inducat illos superno fidei lumine de- 
stitutos verum summumque bonum, quod homini bea- 
titatem afferret, plane assequutos , aut voluntatis la- 
befactatae vitio sine divinae gratiae auxilio ullam me- 
delam aliquando fuisse allaturos. Christus enim a- 
pertissime docuit unum Deum bonum esse, queis ver- 
bis bonitatem profecto in uno ipso Deo collocandam 
esse praedicavit. Sed hoc solum etiam atque etiam 
contendimus , Academias ac litteras ad bonum con- 
sectandum ab ipsa hominum institutione esse destina- 
tas. Namque quis adeo demens est, ut Academiarum 
nomine illas appellandas censeat , quarum studia et 
scholae eo spectant , ut qui litteras ac scientias ex- 
colunt , insanientis sapientiae consulti errent? mores 
maculent ? pietatem ejurent? Hoc fonte derivata cla- 

dos in patriam populumque fluxit. Ubi enim flagitiis 
vel pessimis velamine quaesito , quod sunple natura 
honestum est, tamquam turpe prorsus rejicitur, quod- 
que contra re ipsa malum est , quasi bonum nume- 
ris omnibus absolutum, plane praecipitur; quae ma- 
lorum colluvies ? quae corruptelarum illecebrae? quae 
libidinum effraenata jactantia? quae scelerum imma- 
nitas? quae hominum perversitas ? quae virtutum con- 
temptio ? quae vitiorum licentia ab hujusmodi Acade- 
miis , I.yceis , Gymnasiis non fuit expcctanda? 

Cui tantae calamitati certe nobis aliqua saltem 
ex parte hujus Academiae studiis, atque exercitatio- 
nibus est occurrendum. Occurremus autem, si non so- 
lum mentes hominum a veritate aberrantium veri in- 
quisitione erroris convincemus, verum etiam volunta- 
tes maxime depravatas boni consectatione ad hone- 
statem revocabimus. Cum enim homines recte sapere 
atque agere edocti fuerint , inter eos vigebit officio- 
rum observantia , judiciorum sanctitas , legum reve- 
rentia, rerum contractarum fides, morum innocentia, 
aliaque hujusmodi , ex quibus omnibus otium, pax , 
ct tamdiu expetita securitas societati ac religioni re- 
stituentur. 

Acriter igitur non minus falsas cujuscunque ge- 
neris opiniones, quam vitia ac facinora insectabimur. 
Quid sciendum, quid agendum cuique homini sit, ut 
ea paret, atque anquirat , quae ad beatitatem asse- 
quendam sibi conducant , nostris orationibus eloque- 
mur. In eos vero , qui ad pietatem ex animis evel- 
lendam, ad auctoritatem aspernandam, ad leges con- 
culcandas, ad aliena rapienda, ad sacra cum profa- 
nis permiscenda, ad omnia susque deque ferenda, scri- 
ptis, voce, ephemeridis, fictis , futilibusque narralio- 

nibus, insidiis, fraudibus, coede demum, ac flammis 
in nocturnis conventibus paratis connitunlur, tum ma- 
ximo eloquentiae impetu, tum ingenti doctrinae vi et 
copia acerbius invehi non dubitabimus. 0 fortunatam 
Academiam, si quidem hujuscemodi hominum conatus 
profligarit ! quot gratias posteritas illi erit habitura? 
quot praeconiis, monumenlisque ejus dignitas ac prae- 
stantia decorabitur? Nobis vero, Academici praestan- 
tissimi, nobis , inquam , non modo proemia , atque 
honores ex Praesidis libera! itate, atque benevolentia, 
qua nos complectitur, sperare licebit ; verum etiam 
illa gloria praesto erit, qua olim Mazochii, Majcllii, 
Aulae, Simiolii, ac mea vestrumque memoria Lavitra- 
ni, Bonannae, Ciampiltii, Scottii , Octaviani, Maz- 
zelti, aliique doctissimi Sacerdotes pietatem cum lit- 
teris mirum in modum conjungentes, veritatem , bo- 
nilatemque voce, et scriptis praeseferenles in hac urbe 
floruerunt. 

Quid quod juventuti in Ecclesiae spem succre- 
scenti ad litteras ac disciplinas alacriori animo com- 
plectendas magno erimus incitamento? Ipsis enim ado- 
lescentibus, qui ad humanitatem informantur, litte- 
raturam non modo a pietate non abhorrere , siculi 
jamdiu praejudicata opinio quorumdam animis insedit, 
sed etiam hanc cum ea adeo necessario conjungendam 
demonstrabimus , ut sine timore Domiui , a quo sa- 
pientia initium ducit, verum litterati nomen, quo nihil 
praestantius, nemo sibi queat comparare. Ita vobis, 
Academici ornatissimi, illud spondere, in mcque re- 
cipere non dubitabo, futurum ut a nostra opera atque 
industria in Religionem ac societatem quamplurima 
commoda importentur, et sub faustissimis, uovisque 
auspiciis Divae Virginis sine labe Originis Conceptae 

